stanford-oval/wikipedia huggingface dataset:
פרימוורה סאונד
מהדורות הפסטיבל

| מהדורה | שנה | תאריכים | מופעים מרכזיים | משתתפים |
| --- | --- | --- | --- | --- |
| 1 | 2001 | 28 באפריל | — | 7,700 |
| 2 | 2002 | 17–18 במאי | פאלפ, Spiritualized, אקו והבאנימן וטינדרסטיקס | 17,800 |
| 3 | 2003 | 23–24 במאי | בל וסבסטיאן וסוניק יות' | 24,200 |
| 4 | 2004 | 27–29 במאי | פיקסיז, פי ג'יי הארווי, פריימל סקרים ו־Wilco | 41,431 |
| 5 | 2005 | 26–28 במאי | ניו אורדר, הסטוג'ס, סוניק יות' וסטיב ארל | 46,935 |
| 6 | 2006 | 1–5 ביוני | מוטורהד, יו לה טנגו, דינוזאור ג'וניור, The Flaming Lips, לו ריד, Stereolab ו-Violent Femmes | 48,563 |
| 7 | 2007 | 31 במאי–2 ביוני | הסמאשינג פאמפקינס, סוניק יות', הווייט סטרייפס, Wilco, פטי סמית', Slint ו-The Fall | 61,782 |
| 8 | 2008 | 29–31 במאי | פורטיסהד, פאבליק אנמי, Cat Power, רופוס ויינרייט | 59,129 |
| 9 | 2009 | 28–30 במאי | ניל יאנג, מיי בלאדי ולנטיין, סוניק יות' | 76,080 |
| 10 | 2010 | 27 במאי–29 | פיקסיז, פייבמנט, פט שופ בויז, Wilco, אורביטל | 101,200 |
| 11 | 2011 | 26 במאי–28 | The Flaming Lips, Grinderman, פאלפ, בל וסבסטיאן, Animal Collective, פי ג'יי הארווי | 123,300 |
| 12 | 2012 | 31 במאי–2 ביוני | פרנץ פרדיננד, Wilco, הקיור, ג'אסטיס (במקום ביורק) | 147,000 |
| 13 | 2013 | 23–25 במאי | Phoenix, The Postal Service, בלר, דה ג'יזס אנד דה מארי צ'יין, Nick Cave and the Bad Seeds, מיי בלאדי ולנטיין | 170,000 |
| 14 | 2014 | 29–31 במאי | ארקייד פייר, קווינס אוף דה סטון אייג', The National, פיקסיז, Slowdive, ניין אינץ' ניילז, קנדריק לאמאר | 190,000 |
| 15 | 2015 | 28–30 במאי | The Black Keys, Anthony and the Johnsons, The Replacements, אלט ג'יי, פטי סמית', הסטרוקס, רייד, אינטרפול, אנדרוורלד | 195,000 |
| 16 | 2016 | 1–4 ביוני | רדיוהד, LCD Soundsystem, סיגור רוס, פי ג'יי הארווי | 207,435 |
| 17 | 2017 | 31 במאי–3 ביוני | בון איבר, אפקס טווין, פרנק אושן (בוטל), The xx, ארקייד פייר, ואן מוריסון | 208,400 |
| 18 | 2018 | 30 במאי–3 ביוני | ביורק, Nick Cave and the Bad Seeds, The National, מיגוס (בוטל), ארקטיק מאנקיז, לורד, מיגוס | 217,000 |
| 19 | 2019 | 30 במאי–1 ביוני | אריקה באדו, ארקטיק מאנקיז, אינטרפול, טיים אימפלה, מיילי סיירוס (במקום קארדי בי), ג'אנל מונה, סולאנז', ג'יי באלווין, רוסליה | 220,000 |
| 20 | 2022 | 2–12 ביוני | מאסיב אטאק (בוטל), פייבמנט, טיים אימפלה, בק, The National, הסטרוקס, גורילז, ג'ורג'ה סמית', Nick Cave & the Bad Seeds, טיילר, דה קריאייטור, דואה ליפה, אינטרפול, לורד, מייגן די סטליון, Phoenix, Yeah Yeah Yeahs | 460,500 |
| 21 | 2023 | 1–3 ביוני | בלר, הלסי, ניו אורדר, קנדריק לאמאר, הלסי, רוסליה, קלווין האריס | 253,000 |
| 22 | 2024 | 30 במאי–1 ביוני | פאלפ, ומפייר ויקנד, ג'אסטיס, לנה דל ריי, The National, Disclosure, סיזה, פי ג'יי הארווי, מיצקי, FKA Twigs (בוטל) וצ'ארלי XCX | 268,000 |
| 23 | 2025 | 5–7 ביוני | צ'ארלי XCX, סברינה קרפנטר וצ'אפל רואן |  |
הערות שוליים

↑  Thomas Smith, Sabrina Carpenter, Charli XCX and Chappell Roan to Headline 2025 Primavera Sound Festival, Billboard, ‏2024-10-24 (באנגלית אמריקאית)
| --- | --- |
בקרת זהויות :  BNE: XX5868615  LCCN: no2019153384  MusicBrainz: c28d48f2-6b52-434f-95c2-0f1130d5e5b1  VIAF: 16157159872178791710   WorldCat (עם VIAF): 16157159872178791710
ברזיליה

ברזיליה (בפורטוגזית: Brasília) היא בירת ברזיל ובירת המחוז הפדרלי של ברזיל. אוכלוסייתה מונה (נכון ל-2019) למעלה מ-3 מיליון תושבים.
ברזיליה ממוקמת על רמה בגובה של 1,070 מטר מעל פני הים, ובמרחק של כ-930 ק"מ מהחוף. ברזיליה היא מקום מושבן של שלוש רשויות השלטון של ברזיל (הרשות השופטת, הרשות המחוקקת, המאוגדת בקונגרס הלאומי בן שני הבתים – "הסנאט" ו"בית הנבחרים", והרשות המבצעת). ברזיליה אינה שייכת לאף מדינה ממדינות ברזיל, כי אם למחוז הפדרלי של ברזיל.
בניגוד לצורת ההתפתחות המקובלת של ערים, ברזיליה היא עיר מתוכננת מראש, היא נבנתה במהלך 41 חודשים החל בשנת 1956, ועד החנוכה הרשמית ב-21 באפריל 1960. בניית העיר הוזמנה על ידי נשיא ברזיל באותה העת, ז'וסלינו קוביצ'ק, שהפקיד את מלאכת תכנון העיר בידי האדריכלים לוסיו קוסטה ואוסקר נימאייר.
את כל מרכז העיר ומשרדי הממשלה והתרבות חוצה השדרה הלאומית של ברזיל הנקראת: הציר המונומנטלי (אֵיסוֹ מוֹנוֹמֵנְטָל) והיא נחשבת לאחד הרחובות הגדולים ביותר בעולם.
אונסק"ו הכריזה על ברזיליה כאתר מורשת עולמית.
גאוגרפיה

ברזיליה ממוקמת בקו הרוחב "16 '50 15º דרומית לקו המשווה ובקו האורך "48 '42 47º ממערב לקו גריניץ', בגובה שבין 1,000 מטרים ל-1,200 מטרים מעל פני הים ברמה המרכזית של ברזיל (Planalto Central), בה פני השטח הוא לרוב מישורי. הצומח הוא ברובו טיפוסי לאזור הסראדו. באזורים מסוימים בעיר ניתן להבחין במינים של חשופי זרע, דוגמת עצי אורן, וכן מגוון מיני עצים שמקורם בביומות אחרות בברזיל. עם זאת, החברה הציבורית שמונתה לאחראית על עצי העיר, ביצעה בעבר עקירות של מיני עצים לא ילידים לאזור, ואלה הוחלפו בעצים אופייניים לאזור הסראדו.
גאוגרפיה > אקלים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. אין מידע על משקעים.
אקלים בירתה של ברזיל מסתווג, על פי מספר פרמטרים של מערכת סיווג האקלים של קפן, כאקלים סוואנה טרופית (Aw לפי סיווג קפן). זהו אקלים שהוא קרוב במידה רבה לאקלים סובטרופי של גבהים (סיווג קפן – Cwb), שכן שניהם חולקים מספר מאפיינים קרובים ואף נדמה לעיתים שבשניהם שורר מעין "אביב נצחי". המאפיין העיקרי של העונות השונות הוא דרגת הלחות באוויר – חורף יבש וקיץ לח יחסית לחורף. הטמפרטורה הממוצעת של ברזיליה היא C°‏ 20.
בחודש ספטמבר, סוף עונת היובש, הטמפרטורה הממוצעת המקסימלית היא הגבוהה ביותר – C°‏ 28. ביולי הטמפרטורה הממוצעת המקסימלית הנמוכה ביותר, C°‏ 25. הטמפרטורה הממוצעת המינימלית הנמוכה ביותר היא גם כן בחודש יולי (C°‏ 13), והגבוהות ביותר הן במהלך החודשים נובמבר ודצמבר (C°‏ 18). עם זאת, ראוי לזכור כי אלה הם ממוצעים חודשיים של טמפרטורה, כך שהטמפרטורות עשויות לעיתים לחרוג מתחום ממוצעים זה.
שיאי המינימום והמקסימום שתועדו בעבר בברזיליה הם בהתאמה C°‏ 1.6 ו-C°‏ 34.5.
| אקלים בברזיליה (2010–2019)> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°) | אקלים בברזיליה (2010–2019)> ינואר.32.6.26.9.17.4.12.2 | אקלים בברזיליה (2010–2019)> פברואר.31.2.26.7.17.4.11 | אקלים בברזיליה (2010–2019)> מרץ.32.1.27.1.17.5.14.6 | אקלים בברזיליה (2010–2019)> אפריל.31.26.6.16.8.10.7 | אקלים בברזיליה (2010–2019)> מאי.29.7.25.7.15.3.2 | אקלים בברזיליה (2010–2019)> יוני.28.6.25.2.13.3.3.3 | אקלים בברזיליה (2010–2019)> יולי.29.9.25.1.12.9.1.6 | אקלים בברזיליה (2010–2019)> אוגוסט.32.2.27.3.14.6.5 | אקלים בברזיליה (2010–2019)> ספטמבר.33.4.28.3.16.9 | אקלים בברזיליה (2010–2019)> אוקטובר.34.5.27.5.17.4.10.2 | אקלים בברזיליה (2010–2019)> נובמבר.33.3.26.6.17.5.11.4 | אקלים בברזיליה (2010–2019)> דצמבר.33.7.26.2.17.5.13.5 | אקלים בברזיליה (2010–2019)> שנה.34.5.26.6.16.1.1.6 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: weatherbase.com
גאוגרפיה > הצומח

בתחומי המחוז הפדרלי של ברזיליה גדלים מינים מן הצומח במגוון רחב, 150 במספר. רוב העצים הם טיפוסיים לאזור הסראדו ונישאים לגבהים שבין 15 ל-25 מטרים. רבים מהם נוכסו בידי קרן המורשת האקולוגית של המחוז הפדרלי ונתונים לחסותה. כמה מן המינים העיקריים (בשמותיהם בפורטוגזית) הם: pindaíba, paineira, ipê-roxo, ipê-amarelo, pau brasil ו-buriti.

הגנת הצומח, בפרט זה הילידי למקום, נמצא באופן קבוע בראש סדר היום במחוז הפדרלי של ברזיליה. ביעור החורש הטבעי אשר נגרם כתוצאה מהתפשטות שטחי חקלאות, נמנה בין הבעיות עימן מתמודד המחוז. לטענת אונסק"ו, מאז הקמתה של ברזיליה בשנות החמישים, נעלמו 57% מסך הצומח בתחומי המחוז. כחלק מהצעדים הננקטים על מנת לשמור על החורש הטבעי, מתקיימת במחוז פעילות לקידום המודעות לנושא, ומיושמות רפורמות שמטרתן לצמצם את הפגיעה באיכות הקרקעות ולהגן על החי ועל נהרות האזור.
גאוגרפיה > הידרוגרפיה

נהרות המחוז הפדרלי מוזנים כיאות במי תהום, ומסיבה זו אינם מתייבשים בעונת היובש. באחד הנהרות שבמחוז, נהר פרנואה, נבנה סכר במטרה ליצור אגם מלאכותי – אגם פרנואה – ששטחו 40 קמ"ר, 48 מטרים עומקו ו-80 קילומטרים היקפו. באגם פועלת מרינה גדולה, בה מבקר קהל גדול של שייטי וייקבורד, גולשי רוח ודייגים מקצועיים.
תחבורה

את ברזיליה משרת נמל התעופה הבין-לאומי ברזיליה-פרזידנטה ז'וסלינו קוביצ'ק. הנמל, שנקרא על שמו נשיא ברזיל לשעבר ז'וסלינו קוביצ'ק, נמצא במרחק של 11 קילומטרים ממרכז ברזיליה ומציע טיסות ליעדים בכל מדינות ברזיל וכן טיסות ליעדים מחוץ לברזיל.
בעיר פועלת מערכת רכבת תחתית בשם מטרו ברזיליה הכוללת שני קווים.
ספורט

בעיר יש מספר קבוצות כדורגל, אך אף אחת מהן לא זכתה בהישגים משמעותיים.
העיר היא אחת הערים שאירחו את מונדיאל 2014 שהתקיים בברזיל. לצורך כך שופץ האצטדיון הלאומי של ברזיליה, המשמש בדרך כלל כמגרש הביתי של הקבוצות בעיר. בנוסף ברזיליה הייתה אחת הערים שאירחו את גביע הקונפדרציות 2013 ואחת הערים שאירחו את טורניר הכדורגל באולימפיאדת 2016.
בניגוד לקבוצות הכדורגל, קבוצת הכדורסל אינסטיטוטו ויוור בסקטבול מהעיר היא אחת הקבוצות הטובות בליגת העל הברזילאית בכדורסל.
ערים תאומות

| --- | --- |
 ניגריה אבוג'ה, ניגריה  הולנד אמסטרדם, הולנד  ארגנטינה בואנוס איירס, ארגנטינה  קולומביה בוגוטה, קולומביה  ארצות הברית בוסטון, ארצות הברית  הרפובליקה העממית של סין בייג'ינג, הרפובליקה העממית של סין  גרמניה ברלין, גרמניה:  קטר (מדינה) דוחה, קטר  ארצות הברית וושינגטון די. סי., ארצות הברית  פרו לימה, פרו  פורטוגל ליסבון, פורטוגל  אורוגוואי מונטווידאו, אורוגוואי  הרפובליקה העממית של סין שיאן, הרפובליקה העממית של סין
360° – מראה פנורמי מראש מגדל הטלוויזיה אל עבר הציר המונומנטלי – השדרה הלאומית של ברזיל
הערות שוליים

↑  הלית לויזון-ינאי, ‏הבונים אוסקר נימאייר – הקומוניסט שבנה את ברזיליה, באתר גלובס, 31 באוקטובר 2010
↑  100 שנה למתכנן ברזיליה, באתר הארץ, 2 במאי 2002
↑  בראזיל חונכת היום את בירתה החדשה בראזיליה, למרחב, 21 באפריל 1960
↑  Weatherbase, Brazil, Brasilia
| בירות מדינות וטריטוריות באמריקה הדרומית |
| --- | --- | --- |
| מדינות | אורוגוואי: מונטווידאו • אקוודור: קיטו • ארגנטינה: בואנוס איירס • בוליביה: לה פאס, סוקרה • ברזיל: ברזיליה • גיאנה: ג'ורג'טאון • ונצואלה: קראקס • סורינאם: פרמריבו • פרגוואי: אסונסיון • פרו: לימה • צ'ילה: סנטיאגו דה צ'ילה • קולומביה: בוגוטה   |  |
| טריטוריות | איי פוקלנד: סטנלי • גיאנה הצרפתית: קאיין • איי ג'ורג'יה הדרומית ואיי סנדוויץ' הדרומיים: קינג אדוארד פוינט |  |
| --- | --- |
בקרת זהויות :  NLI: 987007564344005171  BNE: XX453499  BnF: cb11883341g (data)  GND: 4080517-7  ISNI: 0000 0000 9011 9881  LCCN: n79072647  MusicBrainz: 4ad93f0f-e371-442c-911f-e00a18b32804  NARA: 10044621  NDL: 00629142  NKC: ge135456  RERO: 02-A017138226  VIAF: 142521983   WorldCat (עם VIAF): 142521983 
מפת העיר
כיכר שלוש הרשויות בה נמצא בניין הקונגרס הלאומי של ברזיל וממנה מתחילה השדרה הלאומית – הציר המונומנטלי
האצטדיון הלאומי של ברזיליה
נבחרת טנזניה בכדורגל

נבחרת טנזניה בכדורגל, הידועה בכינוייה "כוכבי טאיפה", היא נבחרת הכדורגל הלאומית של טנזניה. הנבחרת חברה בקונפדרציית הכדורגל של אפריקה.
הדירוג הנוכחי של נבחרת טנזניה ברשימת הדירוג של פיפ"א, הוא המקום ה-112 בעולם, נכון ל-24 באוקטובר 2024; הניקוד הוא 1,173.84 – ירידה של 2 נקודות לעומת ניקוד קודם. דירוג השיא 65 נמדד לראשונה בפברואר 1995, והדירוג הנמוך ביותר 175 נמדד לראשונה באוקטובר 2005.
כל גביעי העולם

1930 עד 1970 - לא נכנסה
1974 - לא העפילה
1978 - פרשה
1982 - לא העפילה
1986 - לא העפילה
1990 - לא נכנסה
1994 - פרשה במוקדמות
1998 עד 2022 - לא העפילה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1957 עד 1965: לא הייתה חברה בCAF
אתיופיה (1897–1975) 1968: פרשה
סודאן 1956 1970: לא העפילה
קמרון 1972: לא העפילה
מצרים 1974: לא העפילה
אתיופיה (1975–1987, 1991–1996) 1976: לא העפילה
גאנה 1978: לא העפילה
| ניגריה 1980 | סיבוב ראשון | 3 | 0 | 1 | 2 | 3 | 6 |
לוב (1977-2011) 1982: פרשה
חוף השנהב 1984: לא העפילה
מצרים 1986: פרשה
מרוקו 1988: לא העפילה
אלג'יריה 1990: לא העפילה
סנגל 1992: לא העפילה
תוניסיה 1994: פרשה
דרום אפריקה 1996: לא העפילה
בורקינה פאסו 1998: לא העפילה
גאנה ניגריה 2000: לא העפילה
מאלי 2002: לא העפילה
תוניסיה 2004: פרשה
מצרים 2006: לא העפילה
גאנה 2008: לא העפילה
אנגולה 2010: לא העפילה
גבון גינאה המשוונית 2012: לא העפילה
דרום אפריקה 2013: לא העפילה
גינאה המשוונית 2015: לא העפילה
גבון 2017: לא העפילה
| מצרים 2019 | סיבוב ראשון | 3 | 0 | 0 | 3 | 2 | 8 |
קמרון 2021: לא העפילה
| חוף השנהב 2023 | סיבוב ראשון | 3 | 0 | 2 | 1 | 1 | 4 |
| מרוקו 2025 | העפילה |  |  |  |  |  |  |
| סה"כ | 3/34 | 9 | 0 | 3 | 6 | 6 | 18 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
מוזיאון גוטנברג

ברחבת הכניסה למוזיאון מוצבות קוביות בדמות אותיות הסדר, מגש הסדר ואלמנטים המשמשים להדפסת עיטורים. (2018)
עמוד מודפס בשלושה צבעים עם עיטורים ואות ראשונה גדולה
מגש הסדר הכולל אלמנט להדפסת העיטורים
צביעת מגש הסדר בשני צבעים
תהליך הדפסת אותיות גדולות צבעוניות
מוזיאון גוטנברג הוא אחד ממוזיאוני הדפוס העתיקים בעולם. הוא מציג 4,000 שנות היסטוריה של הכתב והדפוס, מלוחות חרס עם כתב יתדות ועד לתהליכי הדפוס המודרניים.
היסטוריה

מוזיאון גוטנברג הוקם בשנת 1900 במיינץ על ידי קבוצה מתושבי מיינץ לציון 500 שנה ללידתו של יוהנס גוטנברג, אומן וממציא גרמני שהפך את תהליך הדפוס הקדום לתהליך תעשייתי על ידי שימוש בגופנים בדידים יצוקים מעופרת לשימוש רב פעמי, סדר דפוס ומכבש דפוס מיוחדים.
מוזיאון גוטנברג התחיל את דרכו בשני חדרים בארמון הנסיך הבוחר של מיינץ, אשר אירח גם את ספריית העיר. בשנותיו הראשונות הציג המוזיאון פריטים מהאוספים הנדירים של הספרייה.
בשנת 1927 הוצב במוזיאון שחזור של סדנת הדפוס של גוטנברג בו מדגימים מדריכי המוזיאון את השלבים השונים בתהליך ההדפסה. העתק של מחבש הדפוס של גוטנברג, שנבנה מחדש על פי חיתוכי העץ מהמאה ה-15 וה-16, הוצג לאחר מכן במספר רב של תערוכות בכל רחבי העולם.
במוזיאון מתקיימות תערוכות קבועות ותערכות מתחלפות כמו גם סדנאות דפוס.
תערוכות > אוסף ספרים נדירים

ביבליית גוטנברג
בשתי סדנאות הדפוס שפתח במיינץ, הדפיס גוטנברג בין השנים 1452 – 1455 כ-200 עותקים של "ביבליית גוטנברג" (Gutenberg Bible), כאשר כל עותק היה מורכב משני כרכים. הכרך הראשון, בן 648 עמודים כלל את התרגום ללטינית של התורה. הכרך השני בן 634 עמודים כלל את ספרי הנביאים והברית החדשה בתרגום ליוונית. רק 49 עותקים של ביבליית גוטנברג שרדו, מתוכם רק 21 הם עותקים שלמים.
בשנת 1925 הצליח מוזיאון גוטנברג לרכוש את החלק השני של ביבליית גוטנברג מספרייתו של הרוזן זולמס-לאובאך (Solms-Laubach).
בשנת 1978 הצליח המוזיאון לרכוש עותק מלא של ביבליית גוטנברג המוכר בשם "ביבליית שוקבורך" על שמו של האספן סר ג'ורג' שוקבורך (Sir George Shuckburgh).
הִיפְּנֶרוֹטוֹמָאכִיָה פּוֹלִיפִילִי - ספר שנכתב ב-1467 ונתפרסם בדפוס אלדו מנוציו הוונציאני בדצמבר 1499. זהו אחד הספרים היפים והמסתוריים של המאה ה-15.
Dharani Sutra - כתב בודהיסטי עתיק שתוארך לשנת 770. זהו אחד הפריטים העתיקים ביותר שהודפסו באמצעות גלופת עץ.
תערוכות > אוסף תוויות נייר מודפסת ומאוירת

אוסף תוויות הנייר של מוזיאון גוטנברג, אואקס ליבריס הוא האוסף הציבורי המקיף ביותר ברפובליקה הפדרלית של גרמניה ואחד החשובים בעולם. האוסף החל באמצע המאה העשרים עם תרומה של כמה עשרות תוויות וגדל מאוד בשנת 1963 כאשר וילי טרופ, אחד מאספני התוויות החשובים באותה תקופה, תרם כ-50,000 תוויות. האוסף מכיל תוויות שהיו שייכות לדמויות מפורסמות כמו צ'ארלס לינדברג, אלברט איינשטיין, צ'ארלס דיקנס, פרנקלין ד' רוזוולט ואדולף היטלר. האוסף מונה כ-100,000 תוויות.
תערוכות > גרפיקה מודפסת

למוזיאון גוטנברג אוסף נרחב של גרפיקה מודפסת הכוללת תיאורי מדפסות ואיורים טכניים והדפסי אמנים המציגים טכניקות הדפסה שונות. האוסף מוצג בנקודות שונות ברחבי תצוגות הקבע של המוזיאון. למוזיאון אלפי הדפסים מאוחסנים בהם ניתן לצפות בתיאום מראש עם המוזיאון.
תערוכות > בתי דפוס קטנים

הארכיון Mainzer Minipressen-Archiv הוא ארכיון של יצירות ספרותיות שהודפסו בבתי דפוס קטנים ונרכשו רק לעיתים רחוקות על ידי ספריות המיינסטרים. באוספים כלולים ספרים, מגזינים, סרטונים, פוסטרים, פליירים ועלונים מבתי דפוס קטנים ברחבי אירופה.
מדיה וקבצים בנושא  בוויקישיתוף
הערות שוליים

↑  Gutenberg Stiftung, Mainz, www.gutenberg-foundation.com
↑  The Gutenberg Bible, 550 Years after Gutenberg | Bible Interp, bibleinterp.arizona.edu
↑  Sanka Knox, Gutenberg Bible Bought for Resale at $2.5‐Million
↑  Highlights-Hypnerotomachia Poliphilii, www.mainz.de (באנגלית)
↑  Highlights-Dharani Sutra, www.mainz.de (באנגלית)
↑  "The Bookplate Collection of the Gutenberg Museum". Gutenberg-Museum Mainz. נבדק ב-4 במרץ 2019. {{cite web}}:  (עזרה)
↑  "Grafik und Exlibris – Gutenberg-Museum". Gutenberg-Museum (בגרמנית). 29 בינואר 2020. נבדק ב-11 בפברואר 2022. {{cite web}}:  (עזרה)
↑  "Small presses". Gutenberg-Museum Mainz. נבדק ב-4 במרץ 2019. {{cite web}}:  (עזרה)
| --- | --- |
בקרת זהויות :  NLI: 987007262288105171  PLWABN: 9810599944005606  BIBSYS: 1078541  BnF: cb11880488p (data)  CiNii: DA07334751  GND: 2012704-2  ISNI: 0000 0001 2097 0547  LCCN: n83236266  LNB: 000077901  NKC: ko2003196008  NLA: 35072351  RERO: 02-A006247923  SUDOC: 026585472  VcBA: 494/39662  VIAF: 172753689   WorldCat (עם VIAF): 172753689
בנק אגוד לישראל

| --- | --- |

 נתונים כלליים
 סוג:  בנק
 בורסה:  הבורסה לניירות ערך בתל אביב
 תקופת הפעילות:  1951–2022 (כ־71 שנים)
 מיקום המטה:  תל אביב-יפו 
 משרד ראשי:  רח' אחוזת בית 6-8, תל אביב
 בעלות:  בנק מזרחי טפחות
 ענפי תעשייה:  בנק 
 מוצרים עיקריים:  שירותי בנקאות
 הכנסות:  1.151 מיליארד ש"ח (2017)
 רווח:  141 מיליון ש"ח (2017)
 הון עצמי:  2.53 מיליארד ש"ח (2020)
 סך המאזן:  45.7 מיליארד ש"ח (2020)
 יחס הון:  10.02 (2017)
 יו"ר:  משה לארי
 מנכ"ל:  חיים פרייליכמן
  
 www.unionbank.co.il
 
בנק אִגוד לישראל (שמו נכתב בכתיב חסר) היה הבנק השביעי בגודלו במערכת הבנקאות בישראל, וסיפק שירותי בנקאות מלאים ללקוחות פרטיים ועסקיים. הבנק הוקם בשנת 1951, פעל באמצעות 36 סניפים והעסיק למעלה מ-1,200 עובדים.
בספטמבר 2020 רכש בנק מזרחי טפחות את כל מניות הבנק, ולכן משפטית מ-1 באוקטובר 2020 חדל בנק אגוד מלהתקיים כחברה ציבורית נסחרת והפך לחברה בת של בנק מזרחי טפחות. במסגרת זאת, מזרחי מינה 4 דירקטורים מטעמו לדירקטוריון הבנק וכן את מנכ"ל בנק מזרחי משה לארי כיו"ר הדירקטוריון במקומו של זאב אבלס. עד ל-15 בנובמבר 2022 הועברו כלל לקוחות בנק איגוד אל מזרחי-טפחות. ב-31 בדצמבר 2022, הושלם הליך המיזוג לחלוטין ו"אגוד" חדל להתקיים כתאגיד.
היסטוריה

בנק אגוד לישראל נוסד ב-1951 בידי החברה הכלכלית לארץ ישראל מניו יורק והאגודה הארצישראלית מלונדון. בכך הם המשיכו את פעילות המחלקה הבנקאית של האגודה הארצישראלית שהחלה בפעילותה בארץ ישראל עוד בשנת 1922. באפריל 1954 רכש בנק לאומי את רוב מניות האגודה הארצישראלית, ובכך עבר בנק איגוד לבעלות משותפת של בנק לאומי והחברה הכלכלית. במרץ 1958 הוסכם על מיזוג עם בנק פויכטוונגר, אולם המשא ומתן על פרטי המיזוג נכשל והוא לא יצא אל הפועל. בשנת 1961 רכש בנק לאומי את שאר מניות הבנק והוא עבר לבעלותו המלאה.
משנת 1983, בעקבות משבר מניות הבנקים ועד 17 במאי 1993, הייתה השליטה בבנק אגוד בידי מדינת ישראל ובידי בנק לאומי. בעקבות ההסכם למכירת גרעין השליטה בבנק, הועברו 60% ממניותיו לשלמה אליהו אחזקות, לישעיהו לנדאו אחזקות (1993), ולנכסי דוד לובינסקי (אחזקות) 1993. בשנת 1996 הוקם אימפקט בית השקעות כחברת בת של הבנק.
באפריל 2001 רכש הבנק את בנק כרמל.
היסטוריה > מיזוג עם מזרחי טפחות

באוגוסט 2017 פורסם על מגעים למיזוג הבנק עם בנק מזרחי טפחות, צעד שגרם להסתדרות להכריז על סכסוך עבודה בבנק. ביוני 2018 הודיע הממונה על ההגבלים העסקיים על התנגדותו למיזוג. בעלי השליטה בשני הבנקים הגישו ערעור לבית המשפט, ובדיון שנערך בבית הדין לתחרות בנובמבר 2019, נדחה הערעור והמיזוג אושר. בסוף אוגוסט 2020 פרסם בנק מזרחי הצעת רכש רשמית לבעלי 25% מניות המיעוט בבנק איגוד הכוללת הסכם חליפין תמורת כ-8% ממניות מזרחי. בסוף ספטמבר 2020 פורסם כי רוב בעלי המניות הביעו את הסכמתם למתווה העסקה בסך כולל של כ-1.4 מיליארד ש"ח.
העילה המרכזית של הממונה על התחרות להתנגדות למיזוג הייתה שוק האשראי לענף היהלומים הישראלי. בנק מזרחי החזיק בכ-40% מהשוק, איגוד החזיק בכ-22% ומיזוגם היה יוצר מונופול, ולכן הערעור של שני הבנקים התקבל בנובמבר בתנאי שהם ידללו את שליטתם בשוק זה. ביולי 2020 פרסם בנק מזרחי שהוא חתם על הסכם למכירת תיקי האשראי שלו בשוק זה לחברת "פנינסולה", וכך התקרב הבנק שלב נוסף להשלמת המיזוג.
שירותי הבנק

ב-2014 היה נתח השוק של בנק אגוד כ-3% ממערכת הבנקאות, והבנק התמקד בפעילות קמעונאית לעשירונים העליונים.
מגזר ייחודי שהבנק פעל בו הוא מגזר היהלומים. כאשר קמה בורסת היהלומים, נעשה המסחר ביהלומים גם בבניין שנמצאו בו משרדי הנהלת הבנק בתל אביב, ומאז המשיך הקשר בין מגזר זה לבנק. נתח השוק של הבנק במגזר היהלומים עמד על כ-22%, גבוה משמעותית מחלקו היחסי של הבנק בשוק הבנקאות הכללי. במסגרת הליך המיזוג עם בנק מזרחי נמכר תיק האשראי של הבנק בענף היהלומים לחברת "פנינסולה".
חברות בת

אגוד שוקי הון והשקעות בע"מ - אגוד שוקי הון משמשת זרוע הבנקאות להשקעות של בנק אגוד ועוסקת בניהול ובחיתום של הנפקות ציבוריות בשוק ההון בישראל. נוסף על כך מנפיקה החברה הנפקות פרטיות בישראל.
אגוד השקעות וייזום (א.ש.י) בע"מ - אגוד השקעות וייזום הוא זרוע ההשקעות הראליות של בנק אגוד. החברה פעילה מאז 1999, ויש לה השקעות ב-15 חברות וקרנות, בהן מליסרון מקבוצת האחים עופר, מדנס סוכנות לביטוח, חברת דירוג האשראי מידרוג וקרן מדעי החיים Vitalife. נוסף על כך מייעצת החברה לבנק אגוד ברכישת פעילויות משלימות לפעילות הבנק וכן ריכזה את מכירת קופות הגמל וקרנות הנאמנות של הבנק בשנת 2006.
חברה לנאמנות של בנק אגוד בע"מ – חברה לנאמנות של בנק אגוד בע"מ היא חברה בת בבעלות בנק אגוד לישראל בע"מ. החברה נותנת שירותי נאמנות לקרנות נאמנות, למחזיקי ניירות ערך שהונפקו ונסחרים בבורסה, להנפקות פרטיות ובמתן שירותי נאמנות פרטיים גם עבור תושבי חוץ.
אגוד ליסינג בע"מ – אגוד ליסינג הוקמה בשנת 1996 כחברת בת בשליטה מלאה של הבנק כדי לשמש הזרוע הביצועית והשיווקית של הבנק בתחום עסקאות ההחכר (ליסינג). החברה עוסקת בעיקר בהשכרת כלי רכב וציוד אחר בשיטת הליסינג המימוני ללקוחות הבנק וללקוחות אחרים וכן בהלוואות פיננסיות.
הערות שוליים

1 2  בנק אגוד לישראל בע"מ: נתונים כספיים באתר מאי"ה.
↑  נכון ל-2015 על פי BDI
1 2  רון שטיין, ‏הציבור ומשקיעי הנוסטרו נענו להצעת הרכש של מזרחי טפחות לאגוד והמיזוג יוצא לדרך, באתר גלובס, 23 בספטמבר 2020
↑  מחיקת מניות "בנק אגוד" מהרישום למסחר בבורסה החל מ-1 באוקטובר 2020, הודעת הבורסה לניירות ערך תל אביב
↑  בנק האיגוד לישראל מתחיל הפעולה, הארץ, 29 באוגוסט 1951
↑  הבנק הלאומי רכש רוב מניותיה של האגודה הא"י, הַבֹּקֶר, 1 באפריל 1954
↑  איגוד רכש את פויכטונגר, דבר, 7 במרץ 1958
↑  מיזוג פויכטונגר-איגוד לא ייצא לפועל, הַבֹּקֶר, 25 בספטמבר 1958
↑  בנק לאומי רכש מחצית השניה ממניות בנק איגוד, הַבֹּקֶר, 15 במרץ 1961
↑  בנק אגוד רכש פעילות בנק כרמל בכ-131 מיליון ש', באתר ynet, 9 באפריל 2001
↑  הודעה לעיתונות: רשות ההגבלים העסקיים פרסמה את נימוקי ההתנגדות למיזוג בין בנק מזרחי לבנק איגוד(הקישור אינו פעיל)
↑  אושר מיזוג בנק מזרחי טפחות ובנק איגוד, באתר ערוץ 7, 28 בנובמבר 2019
↑  רון שטיין, ‏רגע האמת של מיזוג אגוד לתוך מזרחי טפחות: פורסמה הצעת הרכש, באתר גלובס, 30 באוגוסט 2020
1 2   מיכאל רוכוורגר, מתקרב המיזוג בין אגוד למזרחי-טפחות: פנינסולה רוכשת את תיק היהלומים, באתר TheMarker‏, 14 ביולי 2020
↑   סיון איזסקו, אליהו מחפש קונה לבנק אגוד - אך לא בטוח שימצא, באתר TheMarker‏, 23 ביולי 2014
סמליל הבנק עד אוגוסט 2009
הפגנה של עובדי בנק אגוד נגד המיזוג, מול משרדי בנק ישראל בהר חוצבים בירושלים, דצמבר 2017
בנק אגוד, סניף קריית מוצקין
סאם אנדרסון

| --- | --- |

אנדרסון ב-2006
 לידה:  13 במאי 1945  (בן 79) וואפטון, צפון דקוטה, ארצות הברית ארצות הברית
 מדינה:  ארצות הברית ארצות הברית
 תקופת הפעילות:  מ-1969
 עיסוק:  שחקן
 מקום לימודים:  אוניברסיטת דקוטה הצפונית  University of North Dakota College of Arts and Sciences 
 בת זוג:  ברברה אנדרסון
 פרופיל ב-IMDb
 
סאם אנדרסון (באנגלית: Sam Anderson; נולד ב-13 במאי 1945) הוא שחקן אמריקאי. ידוע בעיקר בזכות תפקידו בתור ברנרד בסדרה "אבודים".
ביוגרפיה

לאנדרסן תואר שני באמנויות מאוניברסיטת צפון דקוטה ואוניברסיטת ויסקונסין, עם התמחות בספרות אמריקאית וכתיבה יוצרת.
בשנות ה-70 של המאה ה-20 לימד דרמה במכללת אנטילופ ואלי בלנקסטר (קליפורניה).
תפקידים בולטים

אנדרסון התפרסם לראשונה בזכות תפקידיו כסאם גורפלי, מפקח חדר הדואר ב"קרובים רחוקים מאוד", המנהל ויליס דוויט ב"להתבגר ולהתגבר", רופא קרדיולוג ראשי בדרמה הרפואית הפופולרית "ER", עורך הדין הולנד מנברס בשני העונות הראשונות של הסדרה "אנג'ל" וכברנרד בסדרת הדרמה "אבודים". בנוסף, הוא היה אחד השחקנים החוזרים בפרקים שונים של "WKRP בסינסינטי", וגילם דמויות שונות, כולל קצין הגירה בפרק "אמריקניזציה של איוון". בקולנוע, גילם באופן בולט את מנהל בית הספר בסרטו של רוברט זמקיס "פורסט גאמפ".
אנדרסון מוכר גם כמנהל המשנה של מלון רויאל בפרק של הסדרה "מסע בין כוכבים: הדור הבא", וכדוקטור הארד בסיטקום "חברים". תפקידי האורח הנוספים שלו כוללים את "רמינגטון סטיל", "בלוז לכחולי המדים", "בנות הזהב", "רצח במשיכת קולמוס", "גדרות לבנות", "הבית הלבן", "כולם אוהבים את ריימונד", ותוכניות רבות אחרות. אנדרסון היה אורח בעונה 8 של "NCIS" בתפקיד וולטר קרמייקל, מורה בחטיבת ביניים שבאחד מכיתותיו הופך לזירת פשע בה נחטף אחד מתלמידיו.
בשנת 2024 החל לגלם את אדווין קינגסטון (בעלה של קתי בייטס) בסדרת הדרמה המשפטית "מטלוק" (אנ') ברשת CBS; אשר מבוססת על הסדרה באותו שם (אנ') ששודרה ברשת NBC בשנות השמונים.